ร้านนี้เป็นอีกร้านที่ต้องแวะ เวลามาตราดครับ หายากหน่อยแต่มีป้ายบอกทางเข้า ของทะเลสดมาก กั้ง ปู ยังว่ายน้ำได้ ที่ต้องทำใจคือ ช้า เพราะร้านนี้ทำกันเองในครอบครัว พ่อรับออเดอร์ แม่ทำ ลูกเสริฟ อย่าบ่นนะครับ เพราะพี่แกจะถามว่าจะกินมั้ย 

ปู กุ้ง ตัวใหญ่มาก แต่ขึ้นอยู่กับช่วงนะครับ ถ้าพี่เจ้าของร้านแกหาไม่ได้ ก็ได้ตัวกลางๆมาบรรเทาความอยากก่อน ส่วนราคา ยืนยันว่าถูกกว่าร้านในกรุงเทพ หรือชลบุรี แน่นอน
ทริปนี้ ได้กุ้งม้าลาย หรือกุ้งลายเสือขนาด 8 ตัวโล ได้ปูม้าตัวย่อมมา ไม่ค่อยสาแก่ใจ เลยบุกเข้าครัว เจ้าของร้านเห็นใจ จัดก้ามปูใบ้มาให้อีกจานพูนๆ ด้วยขนาดและความสด เทียบกับราคา ถือว่าคุ้ม คุ้ม คุ้ม เอา 5 ดาวไปเลยครับ
